**Hei SomRalaiset ja mukavaa alkanutta kevättä!**

Ratsastuskoulutoiminta siirtyy huhtikuun ensimmäinen päivä seuravetoiseksi ja tuntirakenne sekä -päivät hieman muuttuvat. Käy tutustumassa Hopotissa tarjontaan ja katso mieleisesi ryhmä tai kysele lisäinfoa Helenalta.

Someron Hevosharrastekeskuksen uusi Hopoti-sivu on avattu. Sieltä pääset varaamaan tuntisi 1.4. eteenpäin. Käythän pian lisäämässä itsesi tallin asiakkaaksi, niin pääset varaamaan tunteja jo nyt!

<https://hopoti.com/stable/SomeronRatsastajatrySomeronHevosharrastekeskus>

Varaukset toimivat samoin kuin ennenkin. Tarjolla on kymppikortteja, kertamaksuja ja myös kausikortit onnistuvat 1.4.-15.6. ajalle. Kausikortilla pystyt varaamaan vaikka vakiotuntina kaikki tunnit kauden ajalle. Kausikortin maksun voi hoitaa halutessaan erissä.

**Kysy lisää ratsastustunneista ja kursseista Helenalta 044-0110106.
Karsinapaikat ja muut asiat Henna Kiukkonen 050-4116986.**

Huhtikuussa uuteen Someron Ratsastajien ratsastuskouluun saadaan uutta verta Helenan lisäksi myös opetukseen. Lauantain tunteja ja välillä arkenakin tulee opettamaan Maija Weckman.

Näin Maija kertoo itsestään:
*Valmistuin Ypäjän hevosopistolta vuonna 2015 hevosenhoitajaksi sekä hevosharrasteohjaajaksi (SRL hyväksymä). Lisäksi olen kahta näyttöä vaille valmis ratsastuksenohjaaja. Olen palkkatyön ohella toiminut 9 vuotta yrittäjänä ja pyörittänyt pientä täysihoitotallia /ratsastuskoulua.*

 *Perheeseeni kuuluu pojat Eemeli ja Perttu. Pihasta löytyy 18 hevosta, koira ja 2 kissaa. Valmentaudun säännöllisesti niin este- kuin kouluratsastuksessa. Kilpailen harrastemielessä 1- ja 2- tasolla. Huhtikuussa aloitan SRL I-tason valmentajakoulutuksen. Lisäksi elokuussa aloitan kengittäjäkoulun.*

*Tykkään opettaa monipuolisesti niin esteitä kuin koulua. Opetan mielelläni eri ikäisiä ja tasoisia ratsukoita. Opettajana olen helposti lähestyttävä, vaativa, mutta myös kannustava. Huumoria ja pilkettä silmäkulmasta ei pidä unohtaa!*

*Toivon, että oppilaat saavat kokea tunneillani oppimisen iloa.*

**Keväälle on suunnitteilla myös paljon muuta ohjelmaa, tutustu alla olevaan tarjontaan:**

**Su 7.4. Anna Kärkkäisen avoimet este- ja kouluratsastusvalmennukset** aamupäivällä (ilmoittautumiset Helenalle).

**Su 7.4. avoin hevosten irtohypytys** maneesissa alkaen 16.00, hinta 15€ / ratsu (ilmoittautumiset Caritalle 050-4914677).

**La 13.4. talkoillaan tallilla klo 13 alkaen!**Omat haravat, hanskat ym. mukaan.

**Su 14.4. alkaa ponikerho sekä ponitalutus**.
Ponikerho alkaa klo 11.00 ja sen hinta on 5€.
Klo 12 alkaa ponitalutus, jonka hinta on 5€ /10min.
Ponitalutus ja ponikerho pidetään aina parittomien viikkojen sunnuntaina, jos ei toisin infota. Ilmoittautumiset Helenalle tai Hopotin kautta.

**La 27.4. alkaa alkeiskurssi lapsille sekä Takaisin ratsaille -kurssi aikuisille**Lasten alkeiskurssi alkaa klo 11.00 ja Takaisin ratsaille kurssi klo 12.00. 6 kerran kurssi sisältää tunnin teoriaa ja 5 h ratsastusta. Ilmoittautumiset Helenalle tai Hopotin kautta.

**Su 28.4. 1-tason esteratsastuskilpailut alkaen klo 10.00**Lisätiedot Kipasta:
<https://kipa.ratsastus.fi/modules/system/stdreq.aspx?P=1&VID=default&SID=8371499f-b57f-425d-af33-037db8525397&A=open%3asrlui%3ac3%3a25392&S=1&C=fce62a1ccb3c050c9bbee6a961a5e702>

**Ma 29.4. SomRan kevätkokous klo 18.00 tallilla**

**La 4.5. talkoillaan tallilla klo 13 alkaen!**Omat haravat, hanskat ym. mukaan.

**La 18.5. – su 19.5. kisaviikonloppu**, koulu- ja esteratsastuskilpailut 1-tasolla

**Koirien Match Show** tulossa kesällä, tarkemmasta päivämäärästä tiedotamme myöhemmin.

**Jos sinulla on ideoita tai toiveita tapahtumista, kursseista tms., niin kerro niistä rohkeasti meille. Pyrimme järjestämään tapahtumia jäsenistön toiveiden ja kiinnostuksen mukaan!**

**Keväisin terveisin,
Someron Ratsastajat / johtokunta**